ফের বাংলাদেশে গুলিবিদ্ধ নেতা, হাদির পরে এবার কে?

ওয়েবডেস্ক- উত্তপ্ত বাংলাদেশ (Bangladesh)। ওসমান হাদির (Osman Hadi) হত্যার ঘটনাকে ঘিরে অগ্নিগর্ভ বাংলাদেশ। প্রতিবাদে নেমে এক ছাত্রের মাথায় গুলি লেগেছে। সোমবার খুলনায় (Khulna) এই হামলার ঘটনা ঘটেছে বলে খবর। নাম মহম্মদ মোতালেব শিকদার( Mohammad Motaleb Sikder) । তিনি জাতীয় নাগরিক পার্টি (এনসিপি)-এর খুলনা বিভাগীয় প্রধান এবং এনসিপি শ্রমিক শক্তির কেন্দ্রীয় সংগঠক। এদিন সকাল ১১:৪৫-নাগাদ মোতালেবকে লক্ষ্য করে গুলি চালায় দুষ্কৃতীরা। পুলিশ সূত্রে খবর, তাকে দ্রুত খুলনা মেডিকেল কলেজ হাসপাতালে নিয়ে যাওয়া হয়। বর্তমানে তাঁর অবস্থা স্থিতিশীল। গুলি একটি কানের পাশ দিয়ে ঢুকেছে এবং অন্য পাশ দিয়ে বেরিয়ে গেছে।

সোনাডাঙ্গা থানার তদন্তকারী কর্মকর্তা অনিমেষ মণ্ডল বলেন, গুলিটি শিকদারের কানের কাছে ঢুকেছিল এবং চামড়া ছিদ্র করে বেরিয়ে গিয়েছিল, যার ফলে গুরুত্বপূর্ণ অংশগুলি অল্পের রক্ষা পেয়েছে পুলিশ জানিয়েছে, হামলার আরও তদন্ত চলছে।

ওসমান হাদির মৃত্যুর পর থেকেই ক্রমশই উত্তপ্ত হচ্ছে পরিস্থিতি চট্টগ্রামে ভারতীয় দূতাবাস লক্ষ্য্ করে পাথর ছোঁড়া হয়। কঠোর নিরাপত্তার মধ্যে দিয়ে শনিবার তাকে ধানমণ্ডির জাতীয় কবি কাজী নজরুল ইসলামের সমাধিস্থলের পাশে কবর দেহ হয়।

গত ১২ ডিসেম্বর ঢাকায় গুলিবিদ্ধ হন ওসমান হাদি। তাকে গুরুতর অবস্থায় হাসপাতালে ভর্তি করা হয়। উন্নত চিকিৎসার জন্য তাকে সিঙ্গাপুরে স্থানান্তর করা হয় ১৫ ডিসেম্বর। ১৮ ডিসেম্বর সেখানেই মৃত্যু হয় তার। তার পর থেকেই ফের নতুন করে হিংসায় জ্বলছে বাংলাদেশ। ২০২৪ সালের ছাত্র আন্দোলনের অন্যতম মুখ ছিলেন এই শরিফ ওসমান হাদি।

আরও পড়ুন- ‘দীপুর হত্যাকাণ্ডের বিচার চাই’! কড়া বিবৃতি ভারতের